Вайн адмашна уггар оьшург

Вайн дахарехь х1у ду техь

Иштта хаттар до ас сайга

Жимчохь дуьйна ойланехь

Коьрта лору могушалла

Цуьнга кхочуш х1уммаъ дац

Дархочунна дарба лело

Лор ца хилча вай йиш яц.

Вайн Ярташкахь вевзаш ву

Дубин – Эвлахь лор а ву

Лор Мас1уд тхан хьоме ву

1илма, собар шеца ду.

1а, я б1аста, де я буьйса

Муьлххачу хенахь а башхо яц

Дархо ву хьо оьшуш аьлчи

И ца вог1уш 1ийна вац.

Дарба лелош Мас1уд ву

Г1оле еш вай Аллах1 ву

Турпалхо тхан юьртахь ву

Яхьах вуьзна къонах ву.